

	Číslo Zmluvy: 780/2023 Dodatok č. 3

[bookmark: _GoBack]DODATOK Č. 3 K ZMLUVE O POSKYTNUTÍ PROSTRIEDKOV MECHANIZMU NA PODPORU OBNOVY A ODOLNOSTI
č. 780/2023 zo dňa 23.08.2023 
(ďalej len „Dodatok“)

uzatvorenej podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa § 14 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“) 

medzi

Názov:	Ministerstvo zdravotníctva Slovenskej republiky
Sídlo: 	Limbová 2, P.O. BOX 52, 837 52 Bratislava 37
IČO:	00 165 565
Konajúce prostredníctvom: 		Kamil Šaško, MSc., minister

(ďalej len „Vykonávateľ“)

a

Názov:	Stredoslovenský ústav srdcových a cievnych chorôb, a.s.
Sídlo:	Cesta k nemocnici 1, 974 01 Banská Bystrica		
Právna forma: 	akciová spoločnosť		
IČO:	36 644 331		
Štatutárny orgán/konajúca osoba:	MUDr. Juraj Frajt, MPH – predseda predstavenstva
	MUDr. Ján Seleštiansky – podpredseda predstavenstva			
(ďalej len „Prijímateľ“)

(Vykonávateľ a Prijímateľ sa pre účely tohto Dodatku k Zmluve o poskytnutí prostriedkov mechanizmu na podporu obnovy a odolnosti označujú ďalej spoločne aj ako „Zmluvné strany“ a každý z nich jednotlivo aj ako „Zmluvná strana“)

Článok 1. ÚVODNÉ USTANOVENIA 
 
1.1. Vykonávateľ a Prijímateľ uzatvorili dňa 23.08.2023 Zmluvu o poskytnutí prostriedkov mechanizmu na podporu obnovy a odolnosti č. 780/2023 (ďalej len „Zmluva“), dňa 25.01.2024 uzatvorili Dodatok č. 1 k Zmluve a dňa 09.08.2024 uzatvorili Dodatok č. 2 k Zmluve, za účelom realizácie časti investície 3 v komponente 11 v rámci Plánu obnovy a odolnosti Slovenskej republiky (ďalej len „Plán obnovy“), prostredníctvom Projektu bližšie špecifikovaného v odseku 2.3. Zmluvy, pričom podmienky Realizácie Projektu sú okrem Zmluvy a Právneho rámca upravené aj v Záväznej dokumentácii.   

1.2. V zmysle odseku 7.2. článku 7. Zmluvy, Zmluvu je možné meniť alebo dopĺňať len na základe vzájomnej dohody obidvoch Zmluvných strán, pričom akékoľvek zmeny alebo doplnenia musia byť vykonané vo forme písomného a očíslovaného dodatku k Zmluve, pokiaľ v Zmluve nie je stanovené inak. 

1.3. Dôvodom uzatvorenia Dodatku je úprava práv a povinností Zmluvných strán v súvislosti s aktualizáciou odseku 3.5. článku 3. Zmluvy, aktualizáciou odseku 4.3. článku 4. Zmluvy a aktualizáciou Prílohy č. 2 Opis Projektu. 


Článok 2. PREDMET DODATKU

2.1. Zmluvné strany sa dohodli, že odsek 3.5. článku 3. VÝDAVKY A FINANCOVANIE PROJEKTU Zmluvy sa mení tak, že jeho doterajšie znenie sa v celom rozsahu nahrádza novým znením, ktoré znie nasledovne:

„Realizácia Aktivít Projektu musí byť ukončená najneskôr do 30. júna 2025. Obdobie oprávnenosti výdavkov začína plynúť dňom 01. februára 2020 a končí najneskôr 30. júna 2025 (ďalej len „Obdobie oprávnenosti výdavkov“).“.

Pre vylúčenie pochybností platí, že všade, kde sa v Zmluve nachádza odkaz na odsek 3.5. článku 3. Zmluvy, myslí sa tým nové znenie odseku, ktoré je predmetom uzatvorenia tohto Dodatku.

2.2. Zmluvné strany sa dohodli, že odsek 4.3. článku 4. OSOBITNÉ USTANOVENIA Zmluvy sa mení tak, že jeho doterajšie znenie sa v celom rozsahu nahrádza novým znením, ktoré znie nasledovne:

„Prijímateľ berie na vedomie, že Prostriedky  mechanizmu, ktoré sú poskytnuté podľa tejto Zmluvy, predstavujú štátnu pomoc poskytovanú v súlade s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) a sú poskytované v súlade so Schémou štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR - Schéma štátnej pomoci vo forme náhrady za služby všeobecného hospodárskeho záujmu, č. ŠP SVHZ – 2/2022 v znení dodatku č. 2  (ďalej len „Schéma pomoci“), v celkovej výške poskytovanej štátnej pomoci 2.863.662 EUR  bez DPH (slovom: dva milióny osemstošesťdesiattritisíc šesťstošesťdesiatdva eur) spolu s oprávnenou DPH, v súlade s rozhodnutím Komisie o uplatňovaní článku 106 ods. 2 Zmluvy o fungovaní Európskej únie na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (2012/21/EÚ) zverejneného v Úradnom vestníku dňa 11.1.2012 (Ú. v. EÚ L 7, 11.1.2012, s. 3).“.
 
2.3. Zmluvné strany sa dohodli na zmene Prílohy č. 2 Opis Projektu, ktorá s účinnosťou tohto Dodatku nahrádza pôvodnú Prílohu č. 2 Opis Projektu. Pre vylúčenie pochybností platí, že všade, kde sa v Zmluve nachádza odkaz na Prílohu č. 2 Opis Projektu, myslí sa tým nová Príloha č. 2 Opis Projektu, ktorá tvorí prílohu tohto Dodatku. 

2.4. Ostatné ustanovenia Zmluvy, ktoré nie sú týmto Dodatkom dotknuté, ostávajú naďalej platné a účinné v nezmenenej podobe v doterajšom znení. 

Článok 3. ZÁVEREČNÉ USTANOVENIA

1.1. Tento Dodatok nadobúda platnosť dňom jeho podpísania obidvoma Zmluvnými stranami. Tento Dodatok je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jeho prvého zverejnenia v Centrálnom registri zmlúv, ktorého prevádzkovateľom je Úrad vlády Slovenskej republiky. Za súčasného rešpektovania ochrany osobnosti a ochrany osobných údajov Zmluvné strany vyhlasujú, že Dodatok neobsahuje žiadne chránené informácie, ktoré sa nemôžu sprístupniť podľa príslušných ustanovení zákona o slobode informácií, v dôsledku čoho vyjadrujú súhlas s jeho zverejnením; to neplatí vo vzťahu k podpisu/signatúre oprávnených zástupcov Zmluvných strán, ktoré si Zmluvné strany vyhradzujú právo nezverejniť, pretože ich považujú za skutočnosť dôverného charakteru, pričom sa výslovne zaväzujú túto povinnosť dodržiavať a rešpektovať. 

1.2. Prípadné spory vyplývajúce z tohto Dodatku sa riešia prednostne dohodou alebo pokusom o zmierlivé riešenie veci. V prípade, ak sa uvedené nepodarí dosiahnuť, ktorákoľvek zo Zmluvných strán predloží svoj spor na vecne a miestne príslušný súd v Slovenskej republike. 

1.3. Zmluvné strany vyhlasujú, že ich vôľa vyjadrená v tomto Dodatku je slobodná a vážna, text Dodatku si riadne prečítali a jeho obsahu porozumeli, Dodatok neuzatvárajú v tiesni ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané týmto Dodatkom Zmluvné strany vyjadrujú svojimi podpismi tohto Dodatku.

1.4. Tento Dodatok je v listinnej podobe vyhotovený v štyroch (4) rovnopisoch, z toho dva (2) pre Prijímateľa a dva (2) pre Vykonávateľa. Dohoda Zmluvných strán o počte rovnopisov sa neuplatní v prípade, ak k uzavretiu Dodatku dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len „zákon o dôveryhodných službách“). V prípade, ak k uzavretiu Dodatku dochádza elektronicky, dátumy podpisov Zmluvných strán sú uvedené pri kvalifikovaných elektronických podpisoch/pečatiach Zmluvných strán, ak nie je použitá kvalifikovaná elektronická časová pečiatka podľa zákona o dôveryhodných službách. 

1.5. Neoddeliteľnou súčasťou tohto Dodatku je príloha:
Príloha č. 2 Opis projektu


V Bratislave, dňa ...............................	    V..........................., dňa ..........................





...................................................................	................................................................
Ministerstvo zdravotníctva Slovenskej republiky     Stredoslovenský ústav srdcových a cievnych chorôb, a.s.
	v zastúpení	v zastúpení	 
	Kamil Šaško, MSc.	MUDr. Juraj Frajt, MPH 
	minister	predseda predstavenstva


                 kvalifikovaný elektronický podpis	kvalifikovaný elektronický podpis	

